ร้านราเมงอร่อยร้องไห้ ตั้งอยู่ในซอยเวียงบัว ตรงข้ามร้านปิ้งย่าง Chiang Mai Horumon เปิดทุกวัน 11.00 - 22.00 น. ยกเว้นวันอาทิตย์ที่จะเปิด 17.30 น. เป็นต้นไป ที่นั่งเป็นแบบนั่งบาร์มีหลายที่อยู่ เมนูที่ร้านมีแต่ราเมนและของกินเล่นไม่มาก ราคาไม่แพง มาร้านครั้งแรกลองไป 2 อย่าง น้ำดื่มเย็นฟรีกดตู้เอง
- ราเมนซุปกระดูก 79 บาท ปริมาณสมราคา เส้นเยอะแต่เหมือนเอาเส้นสำเร็จรูปมาลวก กินแล้วรู้เลยเพราะแข็งไปนิดขาดความเหนียวนุ่ม ถั่วงอกเยอะกรอบและไม่เหม็น ตัวน้ำหอมและมันไม่มาก ขาดความหอมกระดูกไปนิดนึง ไข่ต้มนุ่มอร่อย ตัวหมูก็นุ่มมันๆแต่แอบได้กลิ่นคาวนิดๆ โดยรวมรสชาติพอใช้ ให้ 3.3/5
- ข้าวหน้าหมูตุ๋น 49 บาท ปริมาณโอเค เนื้อข้าวกำลังดีแต่เป็นแบบอุ่นไมโครเวฟไม่ได้เอามาจากที่หุง ตัวหมูได้น้อยไปนิดเป็นแบบสับมาราดด้วยมายองเนสและสาหร่าย หอมดี แต่ตัวหมูก็อร่อยดีเช่นกัน หวานหอมนิดๆ เหมือนของเซเว่นพอใช้ได้ให้ 3.4/5
โดยรวมเป็นร้านราเมงเจ้าใหม่ที่ราคาไม่สูงมาก รสชาติธรรมดาและเน้นถั่วงอก แต่บริการดีดูได้จากการที่มีการถามลูกค้าตลอดว่าขาดตกบกพร่องอะไรบ้าง เป็นร้านที่เหมือนจะทำเป็นครอบครัวพ่อแม่ลูกซึ่งดูน่ารักอีกแบบ มีคนญี่ปุ่นมากินอยู่เรื่อยๆ การทำค่อนข้างไวดี เป็นอีกร้านตัวเลือกที่น่าสนใจ